બૅગ્સમાં ફ્રિન્જિસ ખૂબ ટ્રેન્ડમાં છે અને ખાસ કરીને યંગ યુવતીઓની ખાસ પસંદ છે. હૅન્ડબૅગ અને સ્લિન્ગ બૅગ બન્નેમાં ફ્રિન્જિસ આવે છે. તેમ જ ટોટે બૅગ, જોલા બૅગ, એન્વેલપ બૅગ અને બટવામાં પણ ફ્રિન્જિસ આવે છે. બૅગ જો હોઝિયરીની હોય તો એમાં ફ્રિન્જિસ હોઝિયરીની હોય છે અને જો લેધરની હોય તો લેધરની ફ્રિન્જિસ હોય છે. ફૉર્મલ ક્લચમાં પણ ફ્રિન્જિસ હોય છે, પરંતુ એમાં બીડ્સ કે પર્લની હોય છે. બૅગ્સ પર ફ્રિન્જિસ યન્ગ અને ટ્રેન્ડી લુક આપે છે. આવી બૅગ્સ ખાસ કરીને ડેનિમ સાથે અથવા સ્કર્ટ્સ સાથે સારી લાગે છે. ડેનિમ પર પ્લેન ટી-શર્ટ પહેરી એની સાથે ફ્રિન્જિસવાળી બૅગ લઈ શકાય.